CELEX: 32015D0681
Language: hr
Date: 2015-04-29 00:00:00
Title: Provedbena odluka Komisije (EU) 2015/681 оd 29. travnja 2015. o objavi u Službenom listu Europske unije upućivanja na normu EN ISO 4210, dijelovi 1. – 9., za gradske i treking bicikle, brdske bicikle i trkaće bicikle, te na normu EN ISO 8098 za bicikle za malu djecu, u skladu s Direktivom 2001/95/EZ Europskog parlamenta i Vijeća (Tekst značajan za EGP)

30.4.2015   
            
            
               HR
            
            
               Službeni list Europske unije
            
            
               L 111/30
            
         PROVEDBENA ODLUKA KOMISIJE (EU) 2015/681
   оd 29. travnja 2015.
   o objavi u Službenom listu Europske unije upućivanja na normu EN ISO 4210, dijelovi 1. – 9., za gradske i treking bicikle, brdske bicikle i trkaće bicikle, te na normu EN ISO 8098 za bicikle za malu djecu, u skladu s Direktivom 2001/95/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. prvi podstavak,
   budući da:
   
               (1)
            
            
               Člankom 3. stavkom 1. Direktive 2001/95/EZ propisano je da proizvođači na tržište smiju stavljati samo sigurne proizvode.
            
         
               (2)
            
            
               Prema članku 3. stavku 2. drugom podstavku Direktive 2001/95/EZ, proizvod se smatra sigurnim, s obzirom na rizike i kategorije rizika obuhvaćene odgovarajućim nacionalnim normama, kada je sukladan s neobveznim nacionalnim normama kojima su preuzete europske norme, na što je Komisija objavila upućivanja u Službenom listu Europske unije u skladu s člankom 4. te Direktive.
            
         
               (3)
            
            
               U skladu s člankom 4. stavkom 1. Direktive 2001/95/EZ, europske norme utvrđuju europska tijela za normizaciju, na temelju mandata koje sastavlja Komisija.
            
         
               (4)
            
            
               U skladu s člankom 4. stavkom 2. Direktive 2001/95/EZ, Komisija objavljuje upućivanja na te norme.
            
         
               (5)
            
            
               Komisija je 29. studenoga 2011. donijela Odluku 2011/786/EU (2) o sigurnosnim zahtjevima koje, sukladno Direktivi 2001/95/EZ, moraju ispuniti europske norme za bicikle, bicikle za malu djecu i nosače prtljage za bicikle.
            
         
               (6)
            
            
               Komisija je 6. rujna 2012. europskim tijelima za normizaciju dala mandat M/508 za izradu europskih normi radi sprečavanja glavnih rizika povezanih s biciklima, biciklima za malu djecu i nosačima prtljage za bicikle.
            
         
               (7)
            
            
               U okviru mandata Komisije Europski odbor za normizaciju donio je niz novih normi: EN ISO 4210, dijelovi 1. – 9. za gradske i treking bicikle, brdske bicikle i trkaće bicikle te normu EN ISO 8098 za bicikle za malu djecu. Njima se zamjenjuju prethodne norme EN 14764:2005, EN 14766:2005 i EN 14781:2005.
            
         
               (8)
            
            
               Europske norme EN ISO 4210, dijelovi 1. – 9., i EN ISO 8098 u skladu su s mandatom M/508 i njima se ispunjava opći sigurnosni zahtjev utvrđen Direktivom 2001/95/EZ. Upućivanja na te norme stoga treba objaviti u Službenom listu Europske unije.
            
         
               (9)
            
            
               Mjere predviđene ovom Odlukom u skladu su s mišljenjem Odbora uspostavljenog Direktivom 2001/95/EZ,
            
         DONIJELA JE OVU ODLUKU:
   Članak 1.
   Upućivanja na sljedeće norme objavljuju se u seriji C Službenog lista Europske unije:
   
               (a)
            
            
               EN ISO 4210-1:2014 „Bicikli – Sigurnosni zahtjevi za bicikle” – 1. dio: „Nazivi i definicije”;
            
         
               (b)
            
            
               EN ISO 4210-2:2014 „Bicikli – Sigurnosni zahtjevi za bicikle” – 2. dio: „Zahtjevi za gradske bicikle, bicikle za polaganu vožnju, bicikle za mlađe ljude, brdske i trkaće bicikle”;
            
         
               (c)
            
            
               EN ISO 4210–3:2014 „Bicikli – Sigurnosni zahtjevi za bicikle” – 3. dio: „Uobičajene metode ispitivanja”;
            
         
               (d)
            
            
               EN ISO 4210-4:2014 „Bicikli – Sigurnosni zahtjevi za bicikle” – 4. dio: „Metode ispitivanja kočenja”;
            
         
               (e)
            
            
               EN ISO 4210–5:2014 „Bicikli – Sigurnosni zahtjevi za bicikle” – 5. dio: „Metode ispitivanja za upravljanje”;
            
         
               (f)
            
            
               EN ISO 4210–6:2014 „Bicikli – Sigurnosni zahtjevi za bicikle” – 6. dio: „Metode ispitivanja za okvir i vilicu”;
            
         
               (g)
            
            
               EN ISO 4210–7:2014 „Bicikli – Sigurnosni zahtjevi za bicikle” – 7. dio: „Metode ispitivanja za kotače i naplatke”;
            
         
               (h)
            
            
               EN ISO 4210–8:2014 „Bicikli – Sigurnosni zahtjevi za bicikle” – 8. dio: „Metode ispitivanja za pedale i pogonski sustav”;
            
         
               (i)
            
            
               EN ISO 4210–9:2014 „Bicikli – Sigurnosni zahtjevi za bicikle” – 9. dio: „Metode ispitivanja za sjedala i držače sjedala”;
            
         
               (j)
            
            
               EN ISO 8098:2014 „Bicikli za malu djecu” – „Sigurnosni zahtjevi i metode ispitivanja”.
            
         Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 29. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 11, 15.1.2002., str. 4.
   
   
      (2)  Odluka Komisije 2011/786/EU od 29. studenoga 2011. o sigurnosnim zahtjevima koje sukladno Direktivi 2001/95/EZ Europskog parlamenta i Vijeća moraju ispuniti europske norme za bicikle, bicikle za malu djecu i nosače prtljage za bicikle (SL L 319, 2.12.2011., str. 106.).